b"\n_START_ARTICLE_\nNikolaj Grigorjevi\xc4\x8d Repnin-Volkonski\n_START_SECTION_\n\xc5\xbdivljenje\n_START_PARAGRAPH_\nTako njegov stari o\xc4\x8de in o\xc4\x8de sta bila generala. Po voja\xc5\xa1ki \xc5\xa1oli je 9. oktobra 1792 vstopil v dvorne enote Izmailovskega polka. 1. januarja 1796 je bil povi\xc5\xa1an v poro\xc4\x8dnika in 14. aprila naslednje leto je bil preme\xc5\xa1\xc4\x8den v dvorni huzarski polk; 29. septembra istega leta je postal adjutant. Konec leta 1797 je bil poslan v Berlin na kronanje Friderika Viljema III._NEWLINE_Leta 1799 je sodeloval v nizozemski kampanji; po ruskem porazu pri Berganu je bil sprejet na angle\xc5\xa1ko fregato, s katero je obplul francosko obalo. 27. septembra 1800 je bil povi\xc5\xa1an v polkovnika in 12. julija 1801 je bil povzdignjen v kneza Repnin-Volkovskega. 17. septembra 1802 je bil preme\xc5\xa1\xc4\x8den v Gardni konjeni\xc5\xa1ki polk._NEWLINE_12. septembra 1802 se je poro\xc4\x8dil z Barbaro, h\xc4\x8derko grofa Alekseja Kirilovi\xc4\x8da Razumovskega; ob poroki je prejel 100.000 rubljev in 3.000 kmetov (pozneje \xc5\xa1e dodatnih 10.000). Med bitki pri Austerlitzu je od njegove enote pre\xc5\xbeivelo le 18 vojakov, medtem ko je bil sam ujet. Pozneje je bil izpu\xc5\xa1\xc4\x8den in septembra 1806 se je upokojil kot generalmajor._NEWLINE_Plemstvo Ni\xc5\xbenij-Novgoroda ga je imenovalo za svojega vodjo in 11. novembra 1808 je ponovno vstopil v voja\xc5\xa1ko slu\xc5\xbebo. 1. januarja 1809 je bil ponovno povi\xc5\xa1an v generalmajorja in 9. januarja 1809 je bil imenovan za izrednega poslanika westphal\xc5\xa1kem dvoru; v tem \xc4\x8dasu je opravljal obve\xc5\xa1\xc4\x8devalno slu\xc5\xbebo._NEWLINE_12. februarja 1810 je postal charge d'affaires v Madridu, a ni nikoli zasedel polo\xc5\xbeaja, ker je bil zadr\xc5\xbean v Parizu. V tem \xc4\x8dasu je tako v Rusijo po\xc5\xa1iljal podatke o dr\xc5\xbeavi in francoski vojski ter izdelal natan\xc4\x8den zemljevid Nem\xc4\x8dije. Marca 1811 se je vrnil v Peterburg,_NEWLINE_12. marca 1812 je postal poveljnik 9. konjeni\xc5\xa1ke divizije in 8. oktobra 1813 je postal generalni guverner Sa\xc5\xa1ke ter poveljnik ruskih okupacijskih sil. 5. marca 1814 je bil povi\xc5\xa1an v generalporo\xc4\x8dnika._NEWLINE_22. julija 1816 je postal voja\xc5\xa1ki guverner Poltave, pri \xc4\x8demer je kontroliral \xc5\xa1e \xc4\x8cernigov. 6. decembra 1834 je bil razre\xc5\xa1en polo\xc5\xbeaja in postal dr\xc5\xbeavni svetnik. Kmalu so se pojavile obto\xc5\xbebe o nepravilni porabi sredstev, zaradi \xc4\x8desar je bil 28. junija 1836 brez preiskave razre\xc5\xa1en polo\xc5\xbeaja. Zapustil je Rusijo in se vrnil \xc5\xa1ele leta 1842."